**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de Mândru Cătălin Dumitru, reprezentant SC Qualis Properties SA pentru **SC MODULIS SA**, cu domiciliul în județul Brașov, mun. Brașov, B-dul Muncii, nr. 4, bl. E19, sc. C, ap. 9, înregistrată la APM Brasov cu nr. 4837 din 08.04.2024, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin **Legea nr. 49/2011**, cu modificările și completările ulterioare;

și ca urmare a completării documentației cu nr. 7597/05.06.2024 și nr. 9154/10.07.2024, autoritatea competenta pentru protecția mediului APM Brasov **decide,** ca urmare a consultărilor desfășurate în cadrul ședintei Comisiei de Analiza Tehnica din data de 04.07.2024, că proiectul **„CONSTRUIRE HALE DEPOZITARE, BIROURI, ORGANIZARE DE ȘANTIER, LUCRĂRI PRELIMINARE, ACCES AUTO, BRANȘAMENTE UTILITĂȚI”**, propus a fi amplasat în județul Brașov, municipiul Brașov, strada Narciselor, FN, înscris în CF nr. 175349 Brașov, nr. cad. 175349, conform Certificatului de Urbanism nr. 1416 din 16.05.2023, cu prelungire până la data de 15.05.2025, emis de Primăria Municipiului Brașov, ***nu se supune evaluarii impactului* *asupra mediului, nu se supune evaluarii adecvate și nu se supune evaluării* *impactului asupra corpurilor de apă.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluării impactului asupra mediului sunt următoarele:**

a) proiectul se incadreaza in prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2,** pct. 10 lit. a) proiecte de dezvoltare a unităţilor/zonelor industriale, coroborat cu pct. 13 lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;

c) lipsa observțtiilor din partea publicului interesat;

d) în urma analizării criteriilor de selecție pentru stabilirea necesității efectuării evaluării impactului asupra mediului, prevazute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea si conceptia intregului proiect****:*

*Caracterizarea zonei de amplasament:*

Terenul pe care se va realiza proiectul este amplasat în intravilanul municipiului Brașov, strada Narciselor, identificat prin CF nr. 175349 Brașov, nr. cad. 175349, proprietate privată persoană juridică Modulis SA.

Amplasamentul studiat prezintă următoarele vecinătăți: la vest- strada Narciselor și teren nr. cad. 171934, la est – strada Ciceu, la nord – teren nr. cad. 171969, la sus – teren nr. cad. 122354 și nr. cad. 122083.

*Scopul investiției și elemente de corelare-coordonare:* titularul proiectului dorește să construiască 32 corpuri de clădire cu funcțiunea de hale depozitare, regim de înălțime parter, poziționate independent unele de altele. Halele propuse vor avea ca funcțiune principală logistica, depozitări materiale nepericuloase.

*Situatia existentă:* terenul pe care urmează a se dezvolta proiectul este situat în jud. Brașov, intravilanul municipiului Brașov, strada Narciselor, amplasament identificat prin CF nr. 175349 Brașov, nr. cad. 175349 și are o suprafață totală de 57628,00 mp. Folosința actuală a terenului: arabil, terenul este liber de construcții.

Destinația conform PUG Brașov la data prezentei : parțial majoritar M3b – subzona mixtă situată în afara zonei protejate cu funcțiuni dominante : servicii, comerț, mică producție, depozitare de mici dimensiuni ; parțial V1a – spații verzi publice-parcuri, grădini ; parțial G3 – subzona construcțiilor și amenajărilor pentru gospodărie comunală.

*Situatia propusă:* prin proiect se propune construirea a 32 hale depozitare, cu regimul de înălțime parter. Halele propuse vor avea ca funcțiune principală logistica, depozitări materiale nepericuloase. Accesul carosabil și pietonal se vor realiza din strada Narciselor, circulația auto fiind organizată cu un loc de întoarcere spre limita opusă accesului propus. Proiectul reprezintă faza a II-a, continuarea investiției "Construire hale depozitare, birouri, organizare de șantier, lucrări preliminare, acces auto, împrejmuire teren și branșamente utilități", pentru care APM Brașov a emis Decizia Etapei de Încadrare nr. (faza I).

Pe teren vor fi amplasate următoarele corpuri de clădire:

* Corpurile: hala 1, hala 2, hala 3, hala 4, hala5, hala 6. hala7, hala 8, hala 9, hala 10, hala 11, hala 12, hala 13, vor fi:

Hala de tip 1 - de formă dreptunghiulară, în plan va avea dimensiunile amprentei la sol de 29,70 m x 20,00 m. Se vor realiza 13 hale din această tipologie, dispuse cu latura lungă paralelă cu axul drumului interior. Regimul de înălțime va fi parter, cu înălțimea maximă de 6,86 m.

* Corpurile: hala 14, hala 15, hala 16, hala 17, hala 18, hala 19, hala 20, hala 21, hala 22, hala 23, hala 24, hala 25, hala 26, hala 27, hala 28, hala 29, hala 30, hala 31, hala 32, vor fi:

Hala tip 2 - de formă dreptunghiulară, în plan va avea dimensiunile amprentei la sol de 12,00 m x 48,00 m Se vor realiza 19 hale din această tipologie, dispuse cu latura de sud paralelă cu axul drumului interior, la 5,00 m de la limita de sud. Regimul de înălțime va fi parter, cu înălțimea maximă de 6,51 m.

Totemul - element pentru signialistică, având dimensiunea în plan de 2.00 m x 0.6 m și înălțimea de 10,00 m, va fi amplasat în apropierea accesului din strada Narciselor.

Categoria de importanță C;

Clasa de importanță III;

Gradul de rezistență la foc II.

**Descriere funcțională**:

| CORP C1-C13 - HALA TIP 1 - LISTA INCAPERI | | | | |
| --- | --- | --- | --- | --- |
| COD | Funcțiune | Suprafața utilă  (mp) | Înălțime liberă  (m) | Volum interior  (mc) |
| P1-01 | HALA DEPOZITARE | 556,80 | 6,50 | 3556,00 |
| P1-02 | GRUP SANITAR | 2,90 | 2,70 | 8,10 |
| P1-03 | SPAȚIU TEHNIC | 10,20 | 2,70 | 27,80 |
|  | TOTAL | 569,90 |  | 3591,40 |

| CORP C14-C32 - HALA TIP 2 - LISTA INCAPERI | | | | |
| --- | --- | --- | --- | --- |
| COD | Funcțiune | Suprafața utilă  (mp) | Înălțime liberă  (m) | Volum interior  (mc) |
| P1-01 | HALA DEPOZITARE | 533,30 | 6,50 | 3401,40 |
| P1-02 | GRUP SANITAR | 3,00 | 2,70 | 8,10 |
| P1-03 | SPAȚIU TEHNIC | 11,20 | 2,70 | 30,20 |
|  | TOTAL | 547,50 |  | 3439,80 |

Fiecare hală va avea schema funcțională alcătuită din: spațiul de depozitare, cu acces direct din exterior - de aprovizionare, prin porțile secționale, respectiv accese pietonale, pentru evacuarea personalului și un grup de spații minimale, respectiv grup sanitar și un spațiu tehnic. Grupul sanitar comunică cu spațiul de depozitare direct, prin interior, iar spațiul tehnic are acces direct din exterior.

**Bilanț teritorial:**

|  |  |  |
| --- | --- | --- |
| Suprafață | (mp) | % |
| Suprafață totală teren | 57628,00 | 100,00 |
| Suprafață construită | 18744,00 | 32,52 |
| Suprafață desfășurată | 18744,00 | - |
| Circulație carosabilă | 20683,00 | 35,90 |
| Circulație pietonală | 1787,00 | 3,10 |
| Zonă verde | 16414,00 | 28,48 |

POT= 32,53 %, CUT= 0,33

**Resurse naturale folosite în construcție și funcționare:**

**Sistem constructiv:**

Construcție parter, dreptunghiulară în plan, cu structura realizată integral din metal, alcătuită din stâlpi cu profil I, având contravântuiri din tiranți pe direcția lungă, la prima și ultima travee, și grinzi principale din metal cu profil I, cu pante către laturile exterioare ale clădirii. La nivelul acoperișului, pe direcție longitudinală se dispun pane din metal, la pas de 1 m pentru susținerea învelitorii, având contravântuiri din tiranți

Înălțimea liberă interioară va fi de 6,74 m pentru halele de tip 1, respectiv 6,39 pentru halele de tip 2 sub grinzile de metal.

Pentru fixarea elementelor de fațadă sunt prevăzute profile metalice suplimentare la jumătatea distanței dintre stâlpii metalici principali sau mai mulți acolo unde distanța dintre stâlpi este mai mare (pe laturile scurte ale halelor).

Grupurile de spații adiacente - grupurile sanitare, respectiv spațiile tehnice – se vor delimita în spațiul halei prin pereți din panouri sandwich, pe structură metalică și vor fi închise la partea superioară cu panouri sandwich

La nivelul infrastructurii, fundațiile sunt izolate sub stâlpii metalici și sub stâlpii secundari din metal și de asemenea vor fi fundații izolate pentru stâlpii metalici ai spațiilor adiacente.

**Închideri exterioare și compartimentări interioare**

Pardoseala - beton elicopterizat

Anvelopa halelor este realizată din panouri sandwich montate orizontal, cu striații orizontale. Compartimentările interioare vor fi din panouri sandwich pe structură din profile zincate, placați cu gips- carton dublu-strat către interior. Pereții exteriori ai spațiilor interioare vor fi placați cu gips-carton dublu-strat.

**Acoperișul și învelitoarea:**

Acoperișul este realizat din panouri sandwich speciale, cu profil trapezoidal pe una din fețe. În planul acoperișului vor fi dispuse 4 trape de desfumare (1,50 x 2,40 cu aria activă de 2,52 mp).

**Finisajele interioare:**

* pardoseala- beton elicopterizat,
* pereți- în spațiul de depozitare va rămâne aparentă fața vopsită a casetelor structurale, iar în celelalte spații, vopsitorii lavabile pe gipscarton sau placare ceramică în grupurile sanitare.
* tavane- panouri sandwich aparente, atât în spațiul de depozitare, cât și în spațiile adiacente.

**Finisajele exterioare:**

Tâmplăria ferestrelor se va executa din profile de PVC cu bariera termica, geam termoizolant, geam simplu la ferestrele de la spațiile tehnice. Ușile (tocul și finisajul foii de ușa) vor fi din metal zincat și vopsit.

Fațada va avea nuturi orizontale între panouri și striații orizontale pe panourile sandwich, soclu din beton acoperit cu termosistem.

**Utilități:**

Asigurarea utilităților se va realiza prin racordarea la rețelele edilitare existente în zonă (alimentare cu apă, canalizare ape uzate menajere, curent electric, gaze naturale).

**Alimentarea cu apă:**

Alimentarea cu apa potabilă se face din rețea centralizată de alimentare cu apă a municipiului Brașov, conducta de distribuție HDPE De 160 mm, existentă pe strada Ciceu, conform Aviz de principiu favorabil nr. 2286/03.10.2023, emis de Compania Apa Brașov SA.

**Evacuare ape uzate menajere:**

Evacuarea apelor uzate menajere se va realiza în rețeaua centralizată de canalizare a municipiului Brașov, prin sistemul de canalizare prin pompare, aflat în proprietatea SC Qualis Properties SA, conform Aviz de principiu favorabil nr. 2286/03.10.2023, emis de Compania Apa Brașov SA.

**Evacuarea apelor pluviale**:

Este strict interzisă deversarea apelor pluviale în rețeaua de canalizare menajeră.

Apele pluviale, convențional curate, provenite de pe acoperișurile construcțiilor, se vor colecta prin jgheaburi și burlane și vor fi descărcate printr-o rețea de canalizare ape pluviale din conducte PVC Dn 160-600 mm, în bazinul de retenție existent pe CF nr. 171222 Brașov, reglementat la faza I.

Apele pluviale impurificate, provenite de pe suprafețele carosabile,vor fi colectate prin intermediul rigolelor carosabile în lungime totală de L= 495 m, dispuse de-a lungul drumului de acces, ce vor descarca in rețeaua de canalizare pluvială din interiorul amplasamentului in lungime de L = 2541 m, ce va fi realizata din conducte PVC Dn 160-600 mm. Apele pluviale impurificate vor fi epurate într-un separator de nisip şi hidrocarburi petroliere fără by-pass Q =400 l/s.

Atât apele pluviale, provenite de pe acoperișul construcțiilor, cât și apele pluviale provenite de pe suprafețele carosabile, se vor descărca în bazinul de retenție etanș realizat și reglementat la faza I- .

Volumul acestuia este de 5780 mc. Dimensiunile acestui bazin de retenție (lac colector) sunt: lungime 33,50 m, lățime 25,00 m, adâncime 6,90 m.

Bazinul de retenție este etanșat cu geomembrana din HDPE grosime 2 mm, ce îmbrăca radierul şi taluzurile.

Apa astfel stocată va fi folosită pentru întreținerea spațiilor verzi prin intermediul unei stații de pompare ce alimenteaza aspersoare și hidranți de grădină.

**Alimentarea cu energie electrică:**

Alimentarea cu energie electrică a construcțiilor propuse se va realiza printr-un racord la rețeaua electrică a municipiului Brașov.

**Alimentarea cu energie termică:**

Alimentarea cu gaze naturale a construcțiilor propuse se va realiza printr-un racord la rețeaua de distribuție a municipiului Brașov. Încălzirea va fi realizată prin intermediul unei centrale termice proprii fiecărei construcții, cu combustibil gazos, gaze naturale, cu tiraj forțat, racordate la câte un coș de evacuare.

*Instalatii incalzire - ventilatie*

Sistemele de proiectare adoptate sunt:

- încălzire cu aer cald (aeroterme) în hale;

- încălzire cu convectoare electrice în spațiile tehnice și grupurile sanitare

**Organizarea de șantier:**

Organizarea de șantier pentru lucrările solicitate se va asigura în incinta, fără a afecta proprietățile vecine și rețele edilitare existente. Se vor lua toate măsurile necesare pentru diminuarea factorilor locali de poluare a mediului.

În perioada lucrărilor de organizare de șantier, principalele surse de poluare a aerului le reprezintă utilajele (buldozere, autocamioane de transport), echipate cu motoare termice omologate, care în urma arderii combustibilului lichid, evacuează gaze de ardere specifice (gaze cu conținut de monoxid de carbon, oxizi de azot, sulf, particule în suspensie) în limitele admise de normele în vigoare.

Nu sunt necesare instalații pentru reținerea, evacuarea și dispersia poluanților în mediu în timpul organizării de șantier, deoarece utilajele și mijloacele de transport cu care se vor realiza lucrările vor fi omologate conform normelor în vigoare.

Vor fi amenajate spații speciale pentru colectarea și stocarea temporara a deșeurilor provenite de la organizarea de șantier, care vor fi depozitate în pubele, fiind interzisă depozitarea deșeurilor direct pe sol. Se vor lua toate măsurile necesare pentru colectarea și depozitarea în condiții corespunzătoare a deșeurilor generate în perioada de realizare a proiectului și se va asigura că operațiunile de colectare, transport, eliminare sau valorificare vor fi realizate prin firme specializate și autorizate.

Orice posibil risc de mediu descris pentru fiecare factor în parte trebuie prevenit de către echipa de implementare a proiectului.

Lucrările de organizare de șantier (barăci pentru constructori, platforme de depozitare, toalete ecologice) se amplasează în incinta proprie, în zona neafectata de lucrările de execuție.

Deșeurile menajere rezultate din organizarea de șantier vor fi depozitate în pubele ecologice, ce vor fi ridicate de unitati specializate, pe bază de contract încheiat.

La iesirile din santier vor fi prevazute instalatii de curatat rotile camioanelor. Nu vor fi afectate proprietatile private invecinate sau domeniul public.

**Lucrări de refacere a amplasamentului în zona afectată de execuţia investiţiei***:*

După finalizarea lucrărilor, terenul va fi readus la starea inițială, vor fi de asemenea luate toate măsurile, astfel încât terenul ocupat temporar să fie redat în circulația inițială. Terenul ocupat temporar va fi nivelat pentru aducerea lui la cota inițială.

La finalizarea lucrărilor se vor transporta toate deșeurile rezultate și depozitate în zona șantierului, astfel încât spațiile din interiorul și din zona adiacentă obiectivului să rămână curate și pregătite pentru începerea activității pentru care a fost realizat obiectivul proiectat.

***b) cumularea cu alte proiecte existente si/sau aprobate:*** Prezentul proiect este în concordanță cu proiectul "Construire hale depozitare, birouri, organizare de șantier, lucrări preliminare, acces auto, împrejmuire teren și branșamente utilități" (faza I), pentru care APM Brașov a emis Decizia Etapei de Încadrare nr. , pentru care a fost obținută Autorizația de Construire nr.....(conform căreia a fost reglementat bazinul de retenție, etanș, atât pentru faza I, cât și pentru faza a II-a).

***c) utilizarea resurselor naturale în special a solului, a terenurilor, a apei și a biodiversitatii -*** nu este cazul;

***d) cantitatea și tipurile de deșeuri generate/gestionate:***

**În perioada de execuție a investiției**: în timpul șantierului vor fi generate următoarele tipuri de deșeuri: menajere, amestecuri de beton, cărămizi, materiale ceramice, materiale plastice, fier și otel, cabluri, pământ și pietre, materiale izolante, materiale de constructie. Deșeurile care vor rezulta pe toată perioada lucrărilor de executie, vor fi evacuate de pe amplasament, pe baza de contract cu una dintre societățile de salubrizare autorizate, respectiv valorificate de către operatori autorizați. Depozitarea temporară a deșeurilor și a materialelor de construcții se va face astfel încât să nu permită poluări ale solului. Deșeurile rezultate în urma lucrărilor se vor depozita în containere, separate pe tipuri și categorii. Deșeurile menajere vor fi colectate în europubele amplasate pe o platformă din incintă și ridicate periodic de către o societate autorizată, în baza unui contract. Se vor respecta prevederile normelor de salubritate în vigoare.

**In perioada de functionare: î**n timpul funcționării obiectivului vor fi generate următoarele tipuri de deșeuri: deșeuri menajere, ambalaje, sticlă, hârtie și carton, metal, plastic. Acestea se vor colecta selectiv pe platformă exterioară, aferentă fiecărei construcții și vor fi preluate de societăți autorizate pe bază de contract.

***e)poluarea si alte efecte negative:***

**- protectia calitatii apelor:**

Surse poluanți pentru ape, locul de evacuare sau emisarul:

1. în perioada de execuție a lucrărilor:

- ape uzate menajere rezultate de la personalul angajat; se vor amenaja toalete ecologice care vor fi vidanjate de către societăți autorizate;

- scurgeri accidentale de combustibil sau de alte substanțe utilizate în faza de execuție a lucrărilor; lucrările se vor executa cu utilaje din dotarea constructorului, verificate din punct de vedere tehnic;

- preluarea de către apele pluviale a hidrocarburilor sau a altor substanțe rezultate din potențialele scurgeri accidentale sau din depozitarea necontrolată a deșeurilor menajere; utilajele vor fi verificate periodic, iar deșeurile rezultate vor fi depozitate în containere, locuri special amenajate.

2. în timpul funcționării obiectivului:

- limitele maxim admise ale indicatorilor de calitate pentru apele uzate menajere descărcate în rețeaua centralizată de canalizare, se vor încadra în valorile maxim admise conform NTPA 002/2002, aprobate cu HG nr. 188/2002, cu modificările și completările ulterioare;

- limitele maxim admise pentru apele pluviale, descărcate în bazinul de retenție, etanș, se vor încadra în în valorile maxim admise conform NTPA 001/2002, aprobate cu HG nr. 188/2002, cu modificările și completările ulterioare:

|  |  |  |
| --- | --- | --- |
| Indicatori de calitate | Unitate de masură | Valoare limită maxim admisă |
| pH | upH | 6,5 - 8,5 |
| Materii totale în suspensie | mg/l | 35,00 |
| Reziduu filtrabil la 105o C | mg/l | 500,00 |
| Substanţe extractibile cu solvenţi organici | mg/l | 10,00 |

Stațiile și instalațiile de epurare sau de preepurare a apelor uzate prevăzute:

*In perioada de execuţie* a lucrărilor se vor lua următoarele măsuri:

- întreținerea utilajelor și echipamentelor utilizate se va face numai de către personal autorizat;

- alimentarea cu combustibil și reparațiile curente se vor efectua numai în cadrul societăților de profil, autorizate.

*În perioada de funcționare:* apele pluviale, impurificate, provenite de pe suprafețele carosabile, vor fi trecute printr-un separator ne nisip și hidrocarburi petroliere, înainte de descărcarea acestora în bazinul de retenție etanș. Separatorul proiectat este de tip Acco Oleopator, dimensionat pentru un debit de 400 l/s, capacitate totală= 20293 l.

Coordonate Stereo70 separator de hidrocarburi: X=549944,0376 Y=464612,3837.

- debit nominal - 400 l/s

- diametru corp Ø - 2402 mm

**- protecția calității aerului:**

În faza de construcție, principalele surse de poluare vor fi cele provenite din activitatea tip șantier și anume de la:

- emisii de pulberi sub forma de particule în suspensie și praf rezultate în urma operațiunii de excavare și a săpăturilor de decopertare a solului, precum și cele provenite din timpul lucrărilor de încărcare/descărcare/transport a materialelor de construcții;

- emisii de noxe generate de motoarele Diesel din dotarea utilajelor de construcții și mijloacelor de transport, în timpul funcționării, în a căror componență sunt: oxizi de azot, oxizi de carbon, oxizi de sulf, pulberi.

Activitatea desfășurată de tip șantier nu determină apariția de emisii poluante pe termen lung, acestea fiind de scurtă durată pe parcursul realizării construcției.

În faza de funcționare principalele surse de poluare ale aerului sunt reprezentate de:

- emisii fugitive provenite de la mijloacele de transport ale personalului angajat și ale firmelor transportatoare, vehiculele de aprovizionare – logistică;

- emisii provenite din diferite activități auxiliare prestate în incinta unității.

Emisiile fugitive provenite de la mijloacele de transport ale personalului angajat și ale firmelor transportatoare, precum și de la vehiculele de aprovizionare logistică a obiectivului se considera a fi reduse, pe termen limitat în perioada desfășurării activității.

Valorile poluanților atmosferici trebuie să fie în conformitate cu legislația în vigoare (Legea nr. 104/2011 – privind calitatea aerului înconjurător, actualizată, cu modificările și completările ulterioare).

Pentru a evita pe cât posibil aceasta categorie de poluare vor fi obligatorii următoarele măsuri:

Pe perioada de șantier:

* înconjurarea limitei obiectivului cu gard înalt de cel puțin 2 m din panouri fonoizolante și plase cu inscripționarea cu plăcuțe de avertizare "șantier", pentru a evita disconfortul persoanelor rezidente de pe proprietățile învecinate, creat de poluarea aerului și zgomotul produs de construcția obiectivului;
* supravegherea atentă a desfacerii și aprovizionării cu materiale de construcție;
* igienizarea spațiului (curățirea și îndepărtarea pământului în exces, molozului și a resturilor de material de construcție, umezirea spațiului de lucru, pentru limitarea împrăștierii prafului, etc.);
* respectarea vitezei de deplasare a mijloacelor de transport în perimetrul incintei;
* eliminarea deșeurilor rezultate în mod periodic prin contract cu firmă specializată. Nu se vor depozita niciun fel de deșeuri la limita obiectivului.

În perioada de funcționare a obiectivului:

- limitarea vitezei autovehiculelor și staționarea acestora cu motoarele oprite în parcarea din incinta halei;

- evacuarea gazelor de ardere in exterior se va realiza prin intermediul unui cos de fum certificat conform legislatiei in vigoare, cu înalțime corespunzătoare;

- adoptarea unor măsuri de evitare a eliminarii emisiilor la nivelul de respirație; astfel, se va avea în vedere ca realizarea coșului de fum să asigure dispersia acestuia cât mai bună prin amplasarea la înălțime, prin evitarea existenței unor obstacole în apropierea acestuia, de ex. a unor pereți sau fațade a altor imobile alăturate, sau orice fel de obstacole care ar putea obstrucționa dispersia în atmosferă.

**- protecția împotriva zgomotului și vibrațiilor:**

Potențiale surse generatoare de zgomot datorate construirii și funcționării obiectivului studiat sunt reprezentate de:

În faza de construcție:

* activitatea tip șantier;
* utilizarea motoarelor utilajelor de construcție (fierăstraie mecanice, betoniere, etc.) și a mijloacelor de transport (buldozer, excavator, autobasculante, etc.);
* activități de încărcare – descărcare a materialelor de construcție (beton, var, conducte, țevi, cabluri, etc.), deșeuri (pământ excavat, resturi de ambalaje, fier, cauciuc, mase plastice) precum și eliminarea deșeurilor rezultate de la construcție;

În faza de funcționare:

* vehiculele personalului angajat;
* vehiculele ce asigură aprovizionarea logistica;

În evaluarea impactului zgomotului sunt esențiale două aspecte:

* intensitatea impactului – exprimată prin nivelul de zgomot în dB(A).
* extinderea impactului – exprimată prin numărul persoanelor afectate.

Intensitatea impactului poate fi apreciată prin estimarea nivelurilor de zgomot produse de principalele surse de zgomot datorate construirii și funcționării obiectivului.

* *amenajările şi dotările pentru protecția împotriva zgomotului şi vibrațiilor:*

Pentru a reduce la minim neplăcerile cauzate, se are în vedere:

* menţinerea caracteristicilor tuturor utilajelor la parametrii cât mai apropiaţi de cei recomandaţi de constructor;
* reducerea la minimum a timpilor de funcţionare a utilajelor;
* desfăşurarea activităţilor numai în perioada de zi;
* evitarea rutelor de transport prin localităţi şi utilizarea unor rute ocolitoare;
* limitarea nivelului de zgomot la valorile legal stabilite prin SR 10009-2017, prin alegerea utilajelor adecvate și întreținerea adecvată a acestora;
* asigurarea stopării tuturor utilajelor, inclusiv a vehiculelor, în momentele când nu sunt utilizate efectiv, inclusiv pe timpul încărcării și descărcării autovehiculelor
* limitarea programului de lucru, mai ales acolo unde acesta implică utilizarea de mașini grele și alte echipamente producătoare de zgomot, la orele din timpul zilei (06:00 – 22:00);
* se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu modificările și completările ulterioare;
* asigurarea stopării tuturor utilajelor, inclusiv a vehiculelor, în momentele când nu sunt utilizate efectiv, inclusiv pe timpul încărcării și descărcării autocamioanelor folosite pentru transport.

**- protecția împotriva radiațiilor:**

* Sursele de radiații - nu există.
* Amenajările și dotările pentru protecția împotriva radiațiilor - nu este cazul.

**- protecția calității solului și a subsolului:**

În timpul execuției și exploatării obiectivului nu există surse de poluare care să aibă un impact semnificativ asupra solului și subsolului.

Atat in perioada realizarii obiectivului, cât și în perioada de funcționare, vor fi luate următoarele masuri:

* pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilaje;
* alimentarea utilajelor și gresarea lor se va face în locuri special amenajate în afara amplasamentului, în unități specializate, luându-se toate măsurile de protecție impuse de legislația în vigoare.
* pe durata lucrărilor nu se vor arunca, depozita pe sol și nici nu se vor îngropa deșeuri menajere (sau alte tipuri de deșeuri - anvelope uzate, filtre de ulei, lavete, recipienți pentru vopsele), deșeurile se vor depozita separat pe categorii (hârtie, ambalaje, metale, etc.) în recipienți sau containere destinate colectării acestora;
* în cazul unei contaminari a solului, porțiunea afectată va fi îndepărtată și tratată/eliminată în functie de tipul de contaminare; organizarea de șantier va fi dotată corespunzător cu materiale absorbante specifice pentru fiecare tip de material/substanță care poate cauza poluare în urma unei gestionari necorespunzătoare.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

* se vor utiliza utilaje și vehicule performante, cu un nivel redus de zgomot și de noxe;
* se vor împrejmui zonele de lucru pentru a se evita depășirea spațiului strict necesar execuției.
* deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția așezărilor umane și alte obiective de interes public:** investiția nu va prezenta un impact negativ asupra așezărilor umane, precum și a altor obiective de interes public.

*Măsuri de protecție:*

* pentru utilajele de lucru se vor stabili trasee care sa asigure cel mai simplu acces la santier, cu perturbari minime.
* se va asigura semnalizarea santierului cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează în zonă.
* după desființarea șantierului, se va face reconstrucția ecologică a terenului folosit temporar pentru organizarea de șantier sau în alte scopuri.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accidente.

**g) *riscurile pentru sănătatea umană* :**

Se vor respecta prevederile Ordinului MS nr. 119/2014 privind aprobarea Normelor de igiena si sănătate publică privind mediul de viața al populatiei, actualizat 2023, cu modificările și completările ulterioare, precum și recomandările din Notificare Asistență de Specialitate. Pentru acest proiect a fost emisă Notificare Asistență de Specialitate nr. 860/A/18.04, de către DSPJ Brașov.

***2. Amplasarea proiectelor:***

***a) utilizarea actuala și aprobata a terenurilor:***

Teren intravilan, în suprafaţa totală 57628,00 mp, aflat în proprietatea privată a SC Modulis SA, conform CF nr. 175349 Brașov, nr. cad. 175349, are ca folosință actuală ”teren arabil, iar destinația conform documentației de urbanism nr. 17g din 2005 faza PUG, aprobată cu HCL Brașov nr. 144/2011, prelungit cu HCL nr. 117/2021, valabil până la data de 31.12.2025 este de: parțial majoritar M3b – subzona mixtă situată în afara zonei protejate cu funcțiuni dominante : servicii, comerț, mică producție, depozitare de mici dimensiuni; parțial V1a – spații verzi publice-parcuri, grădini; parțial G3 – subzona construcțiilor și amenajărilor pentru gospodărie comunală. și în conformitate cu Certificatul de Urbanism nr. 1416 din 16.05.2023, emis de Primăria Municipiului Brașov, cu prelungire până la data de 15.05.2025.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul***;***

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***ii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri*** - *nu este cazul;*

***vii) zone cu densitate mare a populatiei –*** nu este cazul;

***viii) peisajele si situri importante din punct de vedere istoric, cultural sau arheologic*** - nu este cazul

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată:*** *locuitorii din zona*;

***b)* *natura impactului*** - nu este cazul;

***c) natura transfrontiera a impactului*** - nu este cazul;

***d) intensitatea și complexitatea impactului*** - impact redus;

***e) probabilitatea impactului –*** redusa, doar pe perioada executarii lucrarilor propuse prin proiect;

***f) debutul, durata, frecventa și reversibilitatea preconizate ale impactului*** - pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente si/sau aprobate*** *-* nu este cazul;

***h) posibilitatea de reducere efectiva a impactului –*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt urmatoarele:**

* proiectul propus **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei si faunei salbatice*, cu modificarile și completarile ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul propus **intră** sub incidenta prevederilor art. 48 și nu intră sub incidența prevederilor art. 54 din Legea apelor 107/1996, cu modificările și completările ulterioare.

Pentru realizarea proiectului a fost emis Avizul de Gospodărire a Apelor nr. din ......, de către SGA Brașov.

**Măsurile și condițiile de realizare a proiectului în conformitate cu Avizul de Gospodărire a** Apelor nr. din ...., emis de SGA Brașov:

1. **Elaboratorul documentatiei tehnice isi asuma responsabilitatea exactitatii datelor si informatiilor cuprinse in prezentul proiect, conform Ordinului MAP nr. 828/2019, Anexa 1.**
2. Se vor respecta prevederile din documentaţia tehnicã înaintatã spre avizare si condiţiile din Certificatul de Urbanism.
3. Beneficiarul lucrarii de investiţie, are obligaţia de a obţine celelalte avize şi acorduri necesare emiterii autorizaţiei de construire.
4. In cazul în care, pe perioada de execuţie apar elemente noi neprecizate în documentatia tehnicã de fundamentare, beneficiarul are obligaţia sa solicite aviz modificator de gospodãrire a apelor.
5. Beneficiarul are obligaţia conform Legii Apelor 107 din 1996 sã anunţe în scris la S.G.A. Braşov data începerii lucrãrilor cu cel puţin 10 zece zile înaintea începerii acestora.
6. Se interzice evacuarea de ape uzate neepurate sau insuficient epurate în acviferul freatic sau în cursuri de apã atât pe perioada executãrii construcţiei cât şi dupã punerea în funcţiune a acestora.
7. Orice poluare accidentalã produsã de beneficiar va fi anunţatã în timp util la dispecerat S.G.A. Braşov telefon 0268/414567 şi se vor lua mãsuri operative de stopare şi eliminare a cauzelor ce au produs-o precum şi înlãturarea efectelor acesteia.
8. Se interzice depozitarea şi/sau aruncarea deşeurilor de orice fel pe malurile cursurilor de apã sau în albia acestora.

**Conditiile de realizare a proiectului:**

* Se vor respecta prevederile OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare.
* Darea în funcțiune a obiectivului se va face numai după branșarea/racordarea la sistemul centralizat de alimentare cu apă și de canalizare ape uzate menajere; racordarea obiectivului la sistemul centralizat de canalizare se va realiza prin intermediul sistemului de canalizare prin pompare aparținând SC Qualis Properties SA;
* Se vor respecta prevederile HG nr. 1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
* Se vor respecta prevederile Legii nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor;
* Pe tot parcursul derulării lucrărilor de construcții se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
* Deșeurile rezultate la faza de implementare a proiectului vor fi colectate selectiv, cu posibilități de eliminare/valorificare cu societăți autorizate; vor fi evacuate ritmic în timpul execuției lucrărilor;
* Se vor lua măsuri pentru evitarea poluării solului prin depozitarea pe suprafețe impermeabile a materialelor și a deșeurilor rezultate în urma lucrărilor;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile la mijloacele de transport se vor executa doar la societăți autorizate;
* Se vor lua urmatoarele masuri de reducere a SO2 si NOx:
* se vor adopta pe cat posibil tehnologii verzi de producere a energiei din surse regenerabile pentru generarea curentului electric, producerea de apă caldă, etc. (energia solară, energia apei, energia geotermică, etc.);
* se vor evita eliminarea emisiilor la nivelul de respiraţie prin realizarea coşurilor de evacuare/dispersie conform cerinţelor OM nr. 462/1993, ţinând seama de:
  + efectele pe scurtă durată ale emisiilor provenite din instalaţii (sarcină integrală a instalaţiei şi condiţiile cele mai defavorabile de emisie şi combustibil);
  + condiţiile meteorologice de dispersie favorabile (amplasare în zonă unde vânturile sunt canalizate, prezintă direcţie predominantă);
* În vederea menținerii calității aerului, în parametrii optimi pentru pulberi, respectiv, PM 2,5 și PM 10, în zona amplasamentului, în perioada realizării lucrărilor de demolare, se vor respecta următoarele condiții:
  + utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
  + minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
  + se vor lua măsuri de acoperire, îngradire, închidere a spațiilor temporare de stocare deșeuri provenite din demolări, pentru prevenirea împraștierii cauzată de vânt;
  + curățarea/spălarea vehiculelor care ies de pe șantier;
  + oprirea motoarelor tuturor vehiculelor aflate în staționare, în zona șantierului;
* Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător.

Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico-sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaletă ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;

• întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;

• se interzice stocarea temporară și depozitarea carburanţilor și substanţelor periculoase în zona aferentă amplasamentului;

• în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

• este interzisă părăsirea incintei organizării de şantier cu roţile autovehiculelor şi/sau caroseria murdară;

• alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;

* Organizarea de șantier se va face pe o arie cât mai restrânsă în jurul obiectivului, accesul utilajelor făcându-se exclusiv pe drumul de acces existent, depozitarea materialelor se va face în mod organizat doar în cadrul șantierului; nu se vor bloca căile de acces;
* Umezirea periodică a suprafețelor de teren, în special în perioadele cu intensitate ridicată a vântului pentru a impiedica împrăștierea în atmosferă a pulberilor, în special în zonele în care se efectuează săpături.
* Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
* Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atât pe perioada execuției lucrărilor cât și după aceasta;
* Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrării valorilor parametrilor vibrațiilor în limitele admisibile stabilite de SR 12025-2/94;
* Adâncimea de fundare pentru realizarea subsolului nu va depași limita de protecție a stratului acvifer;
* Se interzice orice deversare de substanțe poluante sau deșeuri în rețelele de canalizare sau în apele de suprafață.
* În cazul unor poluări accidentale proiectantul și constructorul răspund în solidar;
* Nivelul de zgomot se va incadra in limitele impuse de SR 10009/2017;
* Se vor respecta prevederile Ordinului MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023, cu modificările și completările ulterioare;
* Se vor respecta prevederile Legii nr. 24/2007 republicată, privind reglementarea și administrarea spațiilor verzi din intravilanul localităților.

În conformitate cu prevederile OUG nr. 195/2005, aprobată prin Legea nr. 265/2006 privind protecția mediului, cu modificările și completările ulterioare:

- art. 15 alin. (2) lit. a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin. (4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

Conform prevederilor Legii nr. 292/2018:

- anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

- anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobării de dezvoltare;

-anexa 5, art. 34, alin (2) notificarea prevăzuta la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurător prevazuta la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

-art. 18, alin. (13) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Director Executiv,

Ciprian Marius BĂNCILĂ

ȘEF SERVICIU A.A.A.,

Liliana Cristina COPACEA

BIROU CFM,

ÎNTOCMIT:

Consilier Iulia ENE

ÎNTOCMIT:

Consilier Adriana RĂILEANU